Cadrul legislativ privind medierea în state europene, SUA, Canada şi Australia

CADRUL LEGISLATIV PRIVIND MEDIEREA ÎN STATE EUROPENE, SUA, CANADA ŞI AUSTRALIA
Materia medierii nu este uniform reglementată în spaţiul Uniunii Europene, existând, astfel, puţine state membre care au adoptat legi distincte. Majoritatea Codurilor de procedură civilă sau penală conţin puţine prevederi referitoare la procedura medierii, deşi, în practică, mecanismul soluţionării alternative a conflictelor (ADR – alternative dispute resolution) este foarte utilizat. 
Diferenţa dintre arbitraj şi mediere este aceea că în cazul unui litigiu supus arbitrajului, arbitrii decid asupra modului de soluţionare a litigiului dintre părţi, în timp ce, în cazul medierii, mediatorul nu soluţionează litigiul, ci  asistă părţile în negocierea şi obţinerea unei soluţii convenabile pentru toţi cei implicaţi în conflict. De asemenea, în cazul concilierii, părţile negociază între ele modalitatea de soluţionare a conflictului, pe când în cazul medierii, părţile negociază între ele, însă asistate de un mediator - persoană independentă şi neutră faţă de părţi. 
Directiva Uniunii Europene privind anumite aspecte ale medierii în speţele civile şi comerciale
, adoptată la 21 mai 2008, are ca principal obiectiv încurajarea recurgerii la mediere în statele membre, în scopul evitării problemelor, a irosirii timpului şi reducerii costurilor asociate litigiilor soluţionate în instanţă, având ca efect de necontestat accesul eficient al cetăţenilor la drepturile garantate prin lege. Directiva prevede cinci norme fundamentale:

· obligă statele membre să încurajeze formarea mediatorilor şi să asigure o înaltă calitate a medierii;
· conferă fiecărui judecător dreptul de a invita părţile implicate într-un litigiu să recurgă întâi la mediere, dacă acesta o consideră recomandabilă, ţinând cont de circumstanţele cauzei;
· acordurile rezultate în urma medierii pot deveni executorii, dacă ambele părţi solicită acest lucru (instanţei, pentru investirea cu titlu executoriu, sau în faţa unui notar public, pentru autentificare); 
· garantează că medierea are loc într-o atmosferă de confidențialitate; 
· mediatorul nu poate fi obligat să furnizeze probe în instanţă cu privire la cele discutate pe parcursul medierii, în eventualitatea unui litigiu ulterior între aceleaşi părţi; 
· garantează că părţile nu îşi pierd dreptul de a se adresa instanţei după finalizarea procedurii de mediere, termenele de introducere a unei acţiuni în instanţă fiind suspendate pe perioada desfăşurării medierii.

Informaţiile folosite în prezentul material documentar au fost preluate de pe portalul european pentru justiţie
, de pe paginile web oficiale ale ministerelor de justiţie şi ale altor autorităţi naţionale, precum şi de pe portalurile de legislaţie consacrate; în notele de subsol se află adrese web unde pot fi găsite informaţii utile.
BULGARIA

Materia medierii este reglementată de Legea privind medierea (intrată în vigoare în 2004, ultima modificare în 2011)
 şi Regulamentul nr.2 din 15 martie 2007, care conţin standardele etice, condiţiile şi procedurile de autorizare a organizaţiilor care oferă servicii de mediere. 
Ministerul Justiţiei din Bulgaria
 a înfiinţat un registru al mediatorilor, ca parte a registrului central al persoanelor juridice non-profit care oferă servicii publice. Site-ul oficial al Ministerului Justiţiei oferă accesul la lista mediatorilor autorizaţi, precum şi la organizaţiile private care formează mediatori.

Domeniile de drept în care este acceptată medierea nu sunt limitativ sau strict prevăzute de lege; mediatorii autorizaţi sunt specializaţi, în marea lor majoritate, în materie civilă şi comercială.

Medierea este o procedură voluntară. Deşi este prevăzută ca un mijloc alternativ de soluţionare a disputelor fără a se recurge la proces în faţa instanţei, medierea nu este o cerinţă prealabilă începerii unui proces. Serviciile de mediere nu sunt gratuite; plata face obiectul unui acord între mediator şi părţile implicate.
În Bulgaria nu există un cod deontologic al profesiei de mediator. 

BELGIA

Cadrul legal în materia medierii îl reprezintă secţiunea 7 din Codul judiciar belgian
 şi Legea din 21.02.2005 pentru modificarea Codului judiciar în materia medierii
 (o dată cu intrarea în vigoare a acestei legi, medierea a devenit posibilă în toate materiile procesuale civile şi de arbitraj)
. Potrivit prevederilor legii, medierea este posibilă în orice diferend care presupune o tranzacţie, în conflicte privind dreptul persoanei (pensia alimentară, încredinţarea minorilor, împărţirea autorităţii parentale etc.), în conflictele privind coabitarea legală şi de fapt, în divorţul din cauze determinate, divorţul prin consimţământ mutual, separaţia soţilor etc. Comisia Federală pentru Mediere
 este autoritatea naţională în materie; pe site-ul său sunt publicate numeroase informaţii privind accesul în profesie, registrul mediatorilor, codul deontologic al mediatorilor etc.

CEHIA

Medierea este posibilă în orice domeniu de drept, dacă legea nu interzice, însă nu este reglementată prin lege. În cadrul Ministerului de Justiţie există Serviciul pentru Probaţiune şi Mediere, înfiinţat prin Legea no.257/2000
.

DANEMARCA

Medierea în cauzele civile
Capitolul 27 din Codul de procedură civilă conţine dispoziţiile referitoare la soluţionarea pe cale amiabilă a cauzelor civile aflate pe rolul instanţelor teritoriale, al instanțelor regionale şi al Tribunalului maritim și comercial.

La cererea părţilor, instanţa poate desemna un mediator care să ajute părţile să ajungă ele însele la un acord privind soluţionarea amiabilă a litigiului.

Obiectivul acestei proceduri este  acela de a da părţilor dintr-o cauză aflată pe rolul unei instanţe posibilitatea de a soluţiona litigiul într-un alt mod decât prin tradiţionala tranzacţie judiciară în faţa judecătorului, care se întemeiază pe normele de drept aplicabile sau pe o hotărâre judecătorească. Soluţionarea pe cale amiabilă oferă posibilitatea de a ajunge, prin negociere, la o soluţie a litigiului considerată ca fiind cea mai convenabilă pentru părţi. Totodată, conferă părţilor o influenţă mai mare asupra procedurii şi ţine cont de interesele şi de nevoile subiacente ale acestora, precum şi de evoluţiile viitoare. 

Pot fi desemnaţi ca mediatori: un judecător sau un judecător supleant al instanţei respective ori un avocat agreat de către Direcţia daneză a serviciilor judiciare  cu titlu de mediator în cadrul razei teritoriale a instanţei respective.

Mediatorul stabileşte derularea procedurii, de comun acord cu părţile. În cazul în care acestea sunt de acord, mediatorul se poate întâlni separat cu fiecare dintre părţi.

Fiecare parte îşi suportă propriile costuri aferente medierii, cu excepţia cazului în care părţile dispun altfel.

În cazul în care soluţionarea pe cale amiabilă se încheie cu un acord negociat, acesta poate fi înscris în registru, iar cauza poate fi declarată închisă.

Conform articolului 478 punctul 1.2 din Codul de procedură civilă, punerea în executare a acordului încheiat în faţa unei instanţe sau a unei alte autorităţi, poate avea loc în aceleaşi condiţii în care legea prevede punerea în executare a hotărârilor judecătoreşti.  

Articolul 478 alineatul (1) punctul (4) prevede, de asemenea, că punerea în executare a acordurilor scrise extrajudiciare, care au ca obiect datorii neachitate, poate avea loc în cazul în care acordurile prevăd în mod expres că pot fi considerate titluri executorii.
Medierea în cauzele penale

Legea nr. 467 din 12 iunie 2009 privind medierea în cauzele penale, care a intrat în vigoare la 1 ianuarie 2010, instituie un regim permanent la nivel naţional al medierii în cauzele penale.

În fiecare circumscripție teritorială, comisarul şef al poliției instituie un comitet de mediere în cadrul căruia, în cazul săvârşirii unei fapte penale, victima şi autorul faptei pot să se reunească în prezenţa unui mediator neutru.

Medierea în cadrul comitetului de mediere nu poate avea loc decât în baza consimţământului părţilor. Copiii şi tinerii cu vârsta sub 18 ani pot participa la această procedură doar cu acordul reprezentantului lor legal. Medierea poate avea loc doar dacă autorul a recunoscut săvârşirea faptei penale.

Mediatorul stabileşte desfăşurarea procedurii în cadrul comitetului de mediere, cu acordul părţilor. Pe durata desfăşurării procedurilor în cadrul comitetului de mediere, mediatorul asistă la descrierea de către părţi a împrejurărilor în care s-a petrecut fapta penală şi le poate ajuta să formuleze orice acord pe care acestea ar dori să îl încheie.

Medierea în cadrul comitetului de mediere nu reprezintă un substitut al pedepsei sau al altor consecinţe juridice ale faptei penale.

ITALIA

În Italia, Decretul nr.28/04.03.2010
 reglementează medierea în speţele civile şi comerciale. Site-ul oficial al Ministerului Justiţiei
 oferă informaţii complete privind medierea.
FRANŢA
Medierea civilă
 : art.131-1 – art.131-15 din Codul de procedură civilă

Într-un proces civil, judecătorul poate propune desemnarea unui mediator, în scopul soluţionării amiabile a litigiului. Medierea poate privi litigiul în întreg sau în parte; poate dura maximum 3 luni şi poate fi reluată o singură dată, la propunerea mediatorului. Judecătorul poate pune capăt medierii în orice moment, din iniţiativa sa, la cererea mediatorului sau la cererea uneia dintre părţi. Judecătorul stabileşte onorariul mediatorului, iar părţile plătesc acest onorariu în fracţii stabilite de comun acord.

Mediatorul informează în scris judecătorul despre rezultatul medierii. În caz de acord, părţile pot solicita judecătorului investirea cu titlu executoriu.
Medierea în speţe de drept al familiei 
- Legea no.95-125/08.02.1995 referitoare la organizarea judiciară şi la procedura civilă, penală şi administrativă în materia medierii şi a concilierii judiciare;

- Decretul no.96-625/22.07.1996 privind concilierea şi medierea judiciară;

- Ordinul din 08.10.2001 privind înfiinţarea Consiliului Naţional Consultativ pentru Mediere Familială;

- Legea no.2002-305/4.03.2005 privind autoritatea parentală;

- Legea no.2004-305/26.05.2004 privind divorţul;

- Decretul 2004-1158/29.10.2004 privind procedura divorţului;

- Decretul 2010-1395/12.11.2010 privind medierea şi activitatea judiciară în materia dreptului familiei. 

Medierea penală – art.33- art.44-1 din Codul de procedură penală

Medierea în materie penală reprezintă o cale de mijloc între clasare şi urmărire penală, în cazul unor infracţiuni ca insulte, ameninţări, violenţele minore, furt, distrugerea de bunuri sau imobile, litigii de familie minore etc.
Medierea penală poate avea loc numai la iniţiativa Procurorului Republicii. 

Medierea civilă este propusă de judecător, iar în caz de eşec procesul începe sau se reia. Medierea penală este înfăptuită de Parchet, cu acordul părţilor, este o măsură alternativă urmăririi penale, iar în caz de eşec, Procurorul hotărăşte dacă se începe sau nu urmărirea penală.
Procedura medierii este aplicabilă şi în litigiile dintre persoane fizice şi juridice, în general în speţele de drept civil şi comercial. În marea majoritate a cazurilor, medierea este aplicată în speţele de drept al familiei.

LETONIA

Folosirea medierii în soluționarea litigiilor civile, se află încă într-un stadiu incipient. Nu există o autoritate naţională responsabilă cu reglementarea profesiei de mediator. Medierea este acceptată în multe domenii, cel mai frecvent fiind aplicată în litigiile civile care decurg din relațiile bazate pe dreptul familiei și dreptul comercial. Recurgerea la mediere este pe deplin voluntară. Participarea la mediere nu este o condiţie prealabilă pentru inițierea anumitor tipuri de proceduri judiciare şi poate începe în orice etapă a procesului. 

Medierea în soluţionarea litigiilor civile nu este oferită gratuit. Costul medierii depinde de mai mulţi factori: calificările şi experiența mediatorului, complexitatea litigiului, numărul necesar de şedințe de mediere, precum şi alţi factori. Cu toate acestea, în cauzele privind interesele şi drepturile copiilor, Consiliul pentru afaceri externe şi conciliere al Instanţei pentru orfani din Riga oferă servicii gratuite pentru rezidenţii oraşului Riga. Litigiile se referă în mare parte la acordurile privind întreţinerea, domiciliul minorului, drepturile de vizitare, încredinţarea şi creşterea minorilor etc.
Una dintre atribuțiile Camerei de Comerţ şi Industrie
 din Letonia este de a facilita folosirea medierii pentru soluţionarea litigiilor comerciale. Mediatorii organizației desfăşoară procedurile de mediere în conformitate cu Normele de mediere aprobate de Consiliul Camerei de Comerţ şi Industrie din 23 noiembrie 2006.

Organizaţia „Mediation and ADR”
 a fost înfiinţată la data de 7 aprilie 2005. Obiectivele acesteia sunt:

· de a promova introducerea progresivă şi punerea în aplicare a metodelor alternative de soluționare a litigiilor (mediere, conciliere, evaluare obiectivă a faptelor, arbitraj etc.);

· de a participa la elaborarea politicilor în domeniu, în grupele de lucru stabilite de organele publice;

· de a promova îmbunătăţirea standardelor profesionalismului propriilor membri şi de a oferi cele mai înalte standarde în serviciile de mediere;

· de a reuni profesioniştii pentru a realiza obiective commune; 

· de a coopera cu organizaţiile internaţionale, alte persoane fizice şi juridice.

Organizaţia consiliază părţile implicate într-un litigiu şi reprezentanţii acestora în privinţa alegerii unui specialist şi, de asemenea, organizează conferinţe şi seminarii privind medierea. Membrii acestei organizaţii practică profesia de mediator, sunt specializați în cauze civile şi penale, având abilităţi de coordonare a negocierilor şi de mediere dobândite în cadrul cursurilor organizate, atât în Letonia cât şi în străinătate, cu mediatori şi conciliatori de conflicte experimentați din SUA, Marea Britanie, Germania etc. 

Există numerose alte organizaţii non-guvernamentale în cadrul cărora activează mediatori cu experienţă în soluţionarea litigiilor civile, administrative şi comerciale.
AUSTRIA

Legea privind medierea
 stabileşte regulile medierii conflictelor care intră în jurisdicţia instanţelor civile (în special în materie de drept al familiei). În sensul prevederilor acestei legi, mediatorul este o persoană aurotizată, neutră şi imparţială, calificată pentru a oferi aceste servicii, poartă obligaţia secretului discuţiilor şi nu poate fi audiat ca martor în procesele subsecvente. Costurile medierii depind de durata acesteia şi sunt suportate de către părţi de comun acord. În speţele de drept al familiei, Ministerul Federal al Sănătăţii, Familiei şi Tineretului poate contribui financiar, în funcţie de veniturile familiei respective.
Procedura medierii este voluntară, se poate încheia în orice moment, iar speţa se poate judeca în faţa instanţei competente. Scopul medierii este obţinerea unui consens între părţi, dar acesta nu are puterea unei hotărâri judecătoreşti; este doar o soluţie din care instanţa se poate inspira când va decideîn cauza respectivă.
UNGARIA
Legea LV din 2002 privind medierea
 prevede că părţile implicate într-o dispută de drept civil (persoane fizice, persoane juridice, entităţi fără personalitate juridică, alte organizaţii) au posibilitatea de a solicita serviciile unui mediator. Legea specifică domeniile în care medierea nu este posibilă. Ministerul Justiţiei elaborează şi publică registrul mediatorilor.

Legea CXVI din anul 2000 privind medierea în domeniul asistenţei medicale vizează disputele dintre personalul medical şi pacienţi. Părţile înaintează o solicitare de mediere Biroului regional de experţi judiciari cel mai apropiat de domiciliul pacientului sau de sediul unităţii sanitare unde pacientul a fost tratat. Registrul mediatorilor în domeniul asistenţei medicale este deţinut şi publicat de Biroul Naţional al Experţilor Judiciari.
Medierea în materia protecţiei copilului este reglementată de Decretul no.149/1997, modificat în 2005 (modificarea decretului introduce medierea în situaţiile în care părinţii sau reprezentanţii legali ai minorului nu convin asupra modului sau perioadelor de contact cu minorul).

Serviciul de Arbitraj şi Mediere privind raporturile de muncă, înfiinţat în baza Legii XXII din 1992, rezolvă disputele colective în raporturile de muncă (consiliere, mediere şi arbitraj).
Prin Legea CLV din 1997 privind protecţia consumatorilor sunt înfiinţate organisme de consiliere pe lângă Camerele de Comerţ regionale, însărcinate cu rezolvarea disputelor privind calitatea şi siguranţa bunurilor şi serviciilor, răspunderea producătorului, încheierea şi executarea contractelor etc.
Introducerea medierii penale (victimă-infractor) în anul 2007 prin Legea CXXIII/2006 a dus la atingerea obiectivelor justiţiei reparatorii. Medierea poate fi aplicată în cazul anumitor infracţiuni împotriva persoanei, proprietăţii sau de trafic, dacă infracţiunea se pedepseşte cu închisoare până la cinci ani, iar infractorul a recunoscut fapta în cadrul anchetei penale. În Ungaria, procurorul sau judecătorul pot trimite cazul la mediere, iar ofiţeri judiciari special instruiţi acţionează ca mediatori. În cazul în care infractorul a acoperit pagubele cauzate victimei, procedura penală se poate încheia. Acest tip de mediere este gratuit pentru părţi. Numărul de cazuri în anul 2007 a fost 2.451 şi mai mult de 4.000 în anul 2011.

OLANDA
Arbitrajul este reglementat în secţiunile 1020-1076 din Codul de procedură civilă. Alte proceduri extra-judiciare nu sunt reglementate prin lege

Institutul Olandez de Mediere (NMI) este o organizaţie privată cu întindere naţională, funcţionând, din anul 1995, de pe o poziţie strict independentă în cadrul societăţii olandeze. NMI deţine Registrul mediatorilor olandezi şi are ca obiective: promovarea şi asigurarea calităţii procesului de mediere şi a mediatorilor, stimularea utilizării medierii, oferirea de informaţii independente şi consultanţă multispecializată (Regulamentul NMI privind medierea
).
SLOVACIA

Legea nr.420/2004 privind medierea
 stipulează că medierea – ca procedură extrajudiciară prin care părţile îşi soluţionează litigiile generate de raporturi contractuale sau de alte raporturi juridice cu ajutorul unui mediator – este folosită, în principal, în speţele civile şi comerciale, inclusiv în conflictele de muncă, cele din domeniul protecţiei consumatorului şi în speţele de drept administrativ. Conform art.99(1) din Legea 99/1963 (Codul de procedură civilă), instanţa poate recomanda părţilor să recurgă la mediere pentru a-şi soluţiona litigiul.
Medierea este un proces neoficial, voluntar şi confidenţial, având ca obiectiv obţinerea unui acord acceptabil pentru ambele părţi. Acordul rezultat din procesul de mediere trebuie să fie în formă scrisă. Acesta se aplică în principal părţilor acordului, care sunt obligate să îl respecte. Pe baza acordului, partea îndreptăţită poate solicita executarea judiciară a hotărârii sau punerea sa în aplicare, cu condiţia ca acordul să fie întocmit sub formă de act notarial şi să fie aprobat de către un organism de arbitraj ca reprezentând o tranzacţie judiciară. Dacă nu s-a ajuns la un acord prin mediere, litigiul poate fi soluţionat în faţa instanţei.

FINLANDA

În Finlanda, medierea este reglementată prin Legea nr.1015/09.12.2005 privind medierea în speţe penale şi anumite speţe civile
 şi prin Legea nr.663/2005 privind activitatea de mediere de pe lângă instanţele judecătoreşti
.

Managementul general, îndrumarea şi supravegherea medierii în cauze penale şi în anumite cauze civile intră în sfera de responsabilitate a Ministerului Afacerilor Sociale. Activităţile de mediere judiciară de pe lângă instanţele judecătoreşti sunt gestionate de tribunalele districtuale. Tribunalele districtuale pot decide în ceea ce priveşte iniţierea medierii în cazul litigiilor civile.
 Scopul medierii este de a facilita găsirea unei soluţii care să fie acceptată de ambele părţi implicate într-un litigiu. Din acest motiv, rezultatele obţinute prin mediere se bazează, în general, mai mult pe o abordare rezonabilă în împrejurările date decât pe aplicarea strictă a legii. 

Medierea se foloseşte cel mai frecvent în cazul litigiilor civile, în special în cauze civile minore; cu toate acestea, nu toate litigiile civile pot fi supuse medierii. Litigiile legate de protecţia consumatorilor pot fi soluţionate de către un consilier de specialitate şi de către Consiliul pentru Reclamaţiile Consumatorilor. Cu toate acestea, în materie penală există o procedură specifică de mediere.
Medierea poate fi de asemenea folosită în cauze civile în cadrul cărora cel puţin una dintre părţi este o persoană fizică. Cauzele civile, altele decât cele care implică cereri de despăgubiri, pot fi totuşi înaintate spre conciliere, numai în cazul în care litigiul este minor, luându-se în considerare obiectul şi pretenţiile ridicate în cauză. Ceea ce prevede legea pentru medierea în cauzele penale se aplică, în funcţie de caz, pentru medierea în cauzele civile. 

Medierea poate avea loc între părţile care şi-au exprimat în mod personal şi voluntar acordul în acest sens. Părţile în cauză trebuie să fie capabile să înţeleagă semnificaţia medierii şi soluțiile la care s-a ajuns pe parcursul procesului de mediere. Astfel, înainte ca părţile să ajungă la un acord, acestora trebuie să li se explice drepturile care le revin în ceea ce privește medierea şi poziţia acestora în procesul de mediere. Oricare dintre părţi are dreptul de a se retrage în orice moment pe parcursul procesului de mediere.

Medierea poate fi folosită în cazul infracţiunilor evaluate ca fiind eligibile pentru această procedură, luându-se în considerare natura şi metoda faptei, relaţia dintre făptuitor şi victimă precum şi alte aspecte legate de infracţiune. Infracţiunile care implică victime minori nu pot fi înaintate spre mediere, în cazul în care victima necesită protecţie specială datorită naturii infracţiunii sau vârstei. 

Birourile de mediere primesc solicitările şi cooperează cu diferite autorităţi pe tot parcursul procesului de mediere. Fiecare caz de mediere este atribuit unui mediator selectat în mod voluntar. 

În cauzele penale, medierea poate avea loc numai între părţile care şi-au exprimat în mod personal şi voluntar acordul în acest sens şi care sunt capabile să înţeleagă semnificaţia medierii şi a soluţiilor la care s-a ajuns.  

În Finlanda, există un cod naţional de conduită pentru mediatori, cuprinzând coduri sectoriale de conduită (în funcţie de specializare, pentru mediatori în dreptul familiei, în domeniul medical sau în construcţii). 
REGATUL UNIT AL MARII BRITANII ŞI IRLANDEI DE NORD

Anglia şi Ţara Galilor
Medierea civilă nu este reglementată de lege şi nici nu este o condiţie preliminară pentru iniţierea unei acţiuni în instanţă. Cu toate acestea, părţilor în cauzele civile li se solicită să aibă în vedere medierea înainte de a ajunge în instanţă. Principalele domenii sunt medierea în materie civilă, comercială, medierea în problemele familiale, în raporturile de muncă şi în probleme comunitare.
Codul de procedură civilă
 şi Legea privind accesul la justiţie
 reglementează practica şi procedurilr care trebuie respectate în cadrul instanţelor, impunându-le acestora să gestioneze cauzele în mod activ. Acest lucru include încurajarea părţilor implicate de a utiliza o procedură alternativă de soluţionare a litigiilor, în cazul în care instanţa consideră că acest lucru este adecvat şi facilitează o astfel de procedură.
Ministerul Justiţiei este responsabil pentru politica privind medierea, inclusiv promovarea acesteia.
Pentru a asigura calitatea medierii recomandate de instanţe în litigiile civile (cu excepţia litigiilor familiale), autorităţile şi-au coordonat activitatea împreună cu Consiliul pentru Mediere Civilă
 (CMC) în scopul de a introduce un program de acreditare. CMC este o organizaţie care reprezintă mediatorii în probleme civile şi comerciale. În prezent, instanţele transmit cazurile doar mediatorilor acreditați de CMC. 

În litigiile de dreptul familiei, medierea este autoreglementată, în acest domeniu funcţionând o serie de organizaţii membre sau organisme de acreditare la care sunt afiliaţi mediatorii. Aceste organisme s-au unit formând Consiliul de Mediere în speţe de drept al familiei (FMC) în vederea armonizării standardelor în medierea familială; o altă funcţie a FMC este reprezentarea organizaţiilor membre şi a mediatorilor în relația cu administrația. FMC este un organism neguvernamental; totuşi, acesta are un rol central în rândul organizaţiilor sale membre, care sunt, de asemenea, organizaţii/asociaţii neguvernamentale şi membri fondatori ai FMC (Codul bunelor practici
).
Deşi medierea este integral voluntară, normele de procedură civilă stabilesc factorii de care trebuie să se ţină seama atunci când se decide asupra sumei plăţilor care trebuie efectuate. Dacă o parte care are câştig de cauză a refuzat anterior o ofertă rezonabilă de mediere, judecătorul poate hotărî ca partea care cade în pretenţii să nu fie nevoită să plătească costurile părţii care are câștig de cauză.
În prezent, medierea în problemele familiale este un proces integral voluntar. Atunci când soţii sau partenerii civili care doresc să divorţeze sau să se separe solicită instanţei emiterea unui ordin referitor la proprietăţi sau finanţe, părţile pot fi îndrumate către „soluţionarea litigiilor financiare”. Totuşi, aceasta nu este considerată a fi mediere familială, deoarece face parte din procesul în faţa instanţei. În această etapă, un judecător facilitează negocierile dintre părţi însă nu se pronunţă asupra rezultatului. În cazul în care negocierile eşuează, acel judecător nu va participa la nicio procedură de soluţionare referitoare la cauza respectivă. 
Normele de procedură privind speţele de familie
 încurajează utilizarea metodelor alternative de soluţionare a litigiilor. În plus, normele privind finanţarea din fonduri publice (obligatorii pentru cei care utilizează fondurile publice pentru a intenta acţiuni în instanţă) solicită părţilor din litigii familiale să apeleze la fonduri publice în primul rând pentru a participa la o întâlnire în vederea discutării medierii familiale ca alternativă, înainte de a intenta o acţiune în instanţă. În acest sens, medierea familială poate fi o condiţie preliminară pentru acţiunea în instanţă, în anumite cazuri.
Scoţia
Departamentul Sistemului Judiciar – Direcţia privind Constituţia, Legislaţia şi Instanţele Guvernului Scoţiei este responsabilă cu politica privind medierea în Scoţia.
Recurgerea la mediere este acceptată în toate domeniile de drept, cel mai frecvent fiind folosită în conflictele de familie şi în disputele dintre vecini. Medierea este utilizată în litigii privind nevoile suplimentare de sprijin iar concilierea în cazul reclamaţiilor privind discriminarea pe criterii de dizabilitate.
Profesia de mediator este recentă în Scoţia, nu are un cadru de reglementare obligatoriu şi nici nu este o condiţie prealabilă pentru iniţierea anumitor proceduri judiciare. Medierea este complet voluntară. Există un cod deontologic privind medierea care vizează domenii diferite, precum dreptul familiei, medicina şi construcţiile. Guvernul Scoţiei sprijină activitatea Reţelei de mediere din Scoţia
 care deţine Registrul oficial al mediatorilor profesionişti.

Irlanda de Nord

În cadrul Asociaţiei Avocaţilor din Irlanda de Nord există un Serviciu de soluţionare alternativă a litigiilor
, care funcţionează prin intermediul unui complet de avocaţi consultanţi şi avocați pledanţi, care sunt formaţi şi acreditaţi pentru a acţiona în calitate de mediatori ai părţilor dintr-un litigiu, în temeiul Ordinului Avocaţilor din Irlanda de Nord şi al Codului de practici
. Asociaţia Avocaţilor din Irlanda de Nord stabileşte normele şi procedurile pentru serviciile de soluţionare a litigiilor.

Domeniile principale sunt litigiile civile, comerciale, familiale, de muncă şi comunitare.
Nu există un sistem de mediere pe lângă instanţe. Cu toate acestea, instanţele pot permite suspendarea cauzelor atunci când există posibilitatea ca medierea să poată rezolva litigiul 

Acordul încheiat în urma medierii şi semnat de către părţi va fi acceptat ca soluţionare a unei acţiuni de către instanțele judecătoreşti. Chiar dacă nu există o acţiune în instanţă, acest acord poate fi pus în aplicare cu titlu de contract obligatoriu între părţi.
AUSTRALIA
Materia medierii este reglementată de recenta Lege nr.17/2011 privind rezolvarea pe cale amiabilă a conflictelor
.
STATELE UNITE ALE AMERICII

Instituţia medierii în SUA este folosită de peste o sută de ani; în prezent, majoritatea litigiilor se soluţionează înainte de a se ajunge în faţa instanţei. Cadrul legal îl reprezintă Legea uniformă privind medierea
.
CANADA

Reglementările la nivel naţional
 sunt puse la dispoziţie de Insitutul pentru arbitraj şi mediere. Totodată, există reglementări privind medierea obligatorie (aplicată doar în provinciile Toronto, Ontario şi Windsor)
. Informaţii utile oferă şi Ghidul pentru mediere
.
� � HYPERLINK "http://eur-lex.europa.eu/LexUriServ/LexUriServ.do?uri=CELEX:32008L0052:EN:NOT" ��http://eur-lex.europa.eu/LexUriServ/LexUriServ.do?uri=CELEX:32008L0052:EN:NOT� 


� � HYPERLINK "https://e-justice.europa.eu/home.do?plang=ro&action=home" ��https://e-justice.europa.eu/home.do?plang=ro&action=home� .





� � HYPERLINK "http://www.pamb.info/index.php?option=com_content&view=article&id=112%3Amediation-act&catid=30%3Aactsformediation&Itemid=74&lang=en" ��http://www.pamb.info/index.php?option=com_content&view=article&id=112%3Amediation-act&catid=30%3Aactsformediation&Itemid=74&lang=en� 


� � HYPERLINK "http://www.justice.government.bg/new/Default.aspx" ��http://www.justice.government.bg/new/Default.aspx� 


� � HYPERLINK "http://www.cepina.be/EN/Default.aspx?PId=950" ��http://www.cepina.be/EN/Default.aspx?PId=950� 


� � HYPERLINK "http://www.ejustice.just.fgov.be/cgi/article_body.pl?language=fr&caller=summary&pub_date=2005-03-22&numac=2005009173" ��http://www.ejustice.just.fgov.be/cgi/article_body.pl?language=fr&caller=summary&pub_date=2005-03-22&numac=2005009173� 


� Broşura oferită de Serviciul Federal de Mediere din cadrul Ministerului de Justiţie: � HYPERLINK "http://justice.belgium.be/fr/publications/bemiddeling.jsp" ��http://justice.belgium.be/fr/publications/bemiddeling.jsp� 


� � HYPERLINK "http://www.mediation-justice.be/fr/divers/pros.html" ��http://www.mediation-justice.be/fr/divers/pros.html� 


� � HYPERLINK "https://www.pmscr.cz/en/primary-documents/" ��https://www.pmscr.cz/en/primary-documents/� 


� � HYPERLINK "https://e-justice.europa.eu/content_mediation_in_member_states-64-dk-ro.do?member=1" ��https://e-justice.europa.eu/content_mediation_in_member_states-64-dk-ro.do?member=1� 


� Rezumatul în limba engleză a informaţiilor publicate pe site-ul Ministerului de Justiţie � HYPERLINK "http://www.adrcenter.com/procedure/international-procedures/mediation-italian-law/" ��http://www.adrcenter.com/procedure/international-procedures/mediation-italian-law/� 


� � HYPERLINK "http://www.giustizia.it/giustizia/it/mg_2_7_5_2.wp" ��http://www.giustizia.it/giustizia/it/mg_2_7_5_2.wp� 


� � HYPERLINK "http://www.vos-droits.justice.gouv.fr/conciliation-et-mediation-11937/mediation-civile-11944/mediation-civile-20188.html" ��http://www.vos-droits.justice.gouv.fr/conciliation-et-mediation-11937/mediation-civile-11944/mediation-civile-20188.html� 


� � HYPERLINK "http://www.legifrance.gouv.fr/affichCode.do;jsessionid=FA9DE3B73C6161877C6AFFCDF8A55711.tpdjo12v_1?idSectionTA=LEGISCTA000006117227&cidTexte=LEGITEXT000006070716&dateTexte=vig" ��http://www.legifrance.gouv.fr/affichCode.do;jsessionid=FA9DE3B73C6161877C6AFFCDF8A55711.tpdjo12v_1?idSectionTA=LEGISCTA000006117227&cidTexte=LEGITEXT000006070716&dateTexte=vig� 


� � HYPERLINK "http://www.mediation-familiale.org/media/pageLibre00010737.aspx" ��http://www.mediation-familiale.org/media/pageLibre00010737.aspx� 


� � HYPERLINK "http://www.legifrance.gouv.fr/affichCode.do?cidTexte=LEGITEXT000006071154" ��http://www.legifrance.gouv.fr/affichCode.do?cidTexte=LEGITEXT000006071154�


� � HYPERLINK "http://www.chamber.lv/en" ��http://www.chamber.lv/en� 


� � HYPERLINK "http://www.mediacija.lv/ADR/" ��http://www.mediacija.lv/ADR/� 


� � HYPERLINK "http://ec.europa.eu/civiljustice/adr/adr_aus_en.htm#C" ��http://ec.europa.eu/civiljustice/adr/adr_aus_en.htm#C�. 


� � HYPERLINK "http://portal.wko.at/wk/format_detail.wk?angid=1&stid=362257&dstid=0&titel=Austrian%2CMediation%2CAct" ��http://portal.wko.at/wk/format_detail.wk?angid=1&stid=362257&dstid=0&titel=Austrian%2CMediation%2CAct� 


� � HYPERLINK "http://medierea.ro/wp/?p=69" ��http://medierea.ro/wp/?p=69� 


� � HYPERLINK "http://www.im.hu" ��www.im.hu� 


� � HYPERLINK "http://www.kimisz.gov.hu" ��www.kimisz.gov.hu� 


� � HYPERLINK "http://www.nmi-mediation.nl/english/nmi_rules_and_models/nmi_mediation_rules.php" ��http://www.nmi-mediation.nl/english/nmi_rules_and_models/nmi_mediation_rules.php� 


� � HYPERLINK "http://www.cmi-consulting.com/~hurstwood/resources/full.php?section_id=5&offset=5" ��http://www.cmi-consulting.com/~hurstwood/resources/full.php?section_id=5&offset=5� 


� � HYPERLINK "http://info.stakes.fi/sovittelu/EN/legislation/index.htm" ��http://info.stakes.fi/sovittelu/EN/legislation/index.htm� 


� � HYPERLINK "http://www.finlex.fi/en/laki/kaannokset/2005/en20050663" ��http://www.finlex.fi/en/laki/kaannokset/2005/en20050663� 


� � HYPERLINK "http://www.om.fi/text/en/Etusivu/Julkaisut/Esitteet/Riidansovittelutuomioistuimessa" ��http://www.om.fi/text/en/Etusivu/Julkaisut/Esitteet/Riidansovittelutuomioistuimessa� 


� � HYPERLINK "http://www.justice.gov.uk/courts/procedure-rules" ��http://www.justice.gov.uk/courts/procedure-rules� 


� � HYPERLINK "http://www.legislation.gov.uk/ukpga/1999/22/contents" ��http://www.legislation.gov.uk/ukpga/1999/22/contents� 


� � HYPERLINK "http://www.civilmediation.org/" ��http://www.civilmediation.org/� 


� � HYPERLINK "http://www.familymediationcouncil.org.uk/5.html" ��http://www.familymediationcouncil.org.uk/5.html� 


� � HYPERLINK "http://www.justice.gov.uk/courts/procedure-rules" ��http://www.justice.gov.uk/courts/procedure-rules� 


� � HYPERLINK "http://www.scottishmediation.org.uk/" ��http://www.scottishmediation.org.uk/� 


� � HYPERLINK "http://www.lawsoc-ni.org/role-of-the-law-society/resolving-disputes/" ��http://www.lawsoc-ni.org/role-of-the-law-society/resolving-disputes/� 


� � HYPERLINK "http://www.lawsoc-ni.org/role-of-the-law-society/regulation/" ��http://www.lawsoc-ni.org/role-of-the-law-society/regulation/� 


� � HYPERLINK "http://www.comlaw.gov.au/Details/C2011A00017" ��http://www.comlaw.gov.au/Details/C2011A00017� 


� � HYPERLINK "http://www.mediate.com/articles/umafinalstyled.cfm" ��http://www.mediate.com/articles/umafinalstyled.cfm� 


� � HYPERLINK "http://www.adrcanada.ca/rules/mediation.cfm" ��http://www.adrcanada.ca/rules/mediation.cfm� 


� � HYPERLINK "http://www.attorneygeneral.jus.gov.on.ca/english/courts/manmed/" ��http://www.attorneygeneral.jus.gov.on.ca/english/courts/manmed/� 


� � HYPERLINK "http://legalcanadacommunity.com/mediation" ��http://legalcanadacommunity.com/mediation� 

